2 แก๊งโจ๋คู่อริ ยกพวกตีกัน ท่าเรือข้ามฟากปากพนัง เจ็บ 3 ดับ 1 
โจ๋ 19 กับเพื่อน ไปเดินเล่นแถวท่าเทียบเรือข้ามฟากปากพนัง เจอแก๊งอริ เกิดยกพวกตีกัน ก่อนถูกทำร้ายดับ 1 เจ็บ 3 เบื้องต้น ตร.ยังไม่ทราบปมขัดแย้ง เร่งไขสาเหตุ ล่าตัวคนผิดดำเนินคดี     ,เมื่อเวลา 18.30 น. วันที่ 9 ส.ค.62 ร.ต.อ.ศรศักดิ์ ใบมิเด็น รอง สว.(สอบสวน) สภ.ปากพนัง จ.นครศรีธรรมราช รับแจ้งจากเจ้าหน้าที่ประจำตึกอุบัติเหตุ รพ.ปากพนัง ว่า มีคนถูทำร้ายได้รับบาดเจ็บสาหัส และมาเสียชีวิตที่ รพ. จึงรายงานให้ผู้บังคับบัญชาทราบ ก่อนเดินทางไปตรวจสอบ พร้อมด้วย พ.ต.อ.ปรีชา ปัญญาเลิศ ผกก. และ พ.ต.ท.สมศักดิ์ ธานีรัตน์ รองผกก.(สอบสวน),ที่ รพ.ปากพนัง พบผู้เสียชีวิต คือ นายปิยะวัฒน์ หนูฤทธิ์ อายุ 19 ปี อยู่บ้านเลขที่ 335 หมู่ 3 ต.ปากพนัง ฝั่งตะวันตก อ.ปากพนัง จ.นครศรีธรรมราช มีบาดแผลถูกแทงด้วยมีดที่ชายโครงซ้าย จำนวน 2 แผล นอกจากนี้ยังมีผู้ได้รับบาดเจ็บเป็นชายวัยรุ่นอายุไล่เลี่ยกับผู้ตายอีก 3 คน ซึ่งถูกตีด้วยของแข็ง 2 ราย และถูกแทงด้วยมีดอีก 1 ราย ถูกนำตัวส่งรักษาที่ รพ.ปากพนัง เช่นเดียวกัน ส่วนคนเจ็บที่ถูกแทง ถูกส่งตัวไปรักษาต่อที่ รพ.มหาราชนครศรีธรรมราช,โดย พ.ต.อ.ปรีชา ปัญญาเลิศ ผกก.สภ.ปากพนัง กล่าวว่า ก่อนเกิดเหตุผู้ตายกับเพื่อนราว 4-5 คน เที่ยวเตร่อยู่ที่ท่าเทียบเรือข้ามฟากแม่น้ำปากพนัง ใกล้กับหอนาฬิกาปากพนัง เขตเทศบาลเมืองปากพนัง ปรากฏว่าไปพบกับกลุ่มวัยรุ่นคู่อริ ที่เคยมีเรื่องบาดหมางทะเลาะวิวาทกันมาก่อน ราว 5-6 คน นั่งอยู่ริมท่าเรือดังกล่าว จึงเกิดการชกต่อยยกพวกตะลุมบอนกัน กระทั่งมีผู้ได้รับบาดเจ็บถูกทำร้ายล้มลง 4 คน ตำรวจสายตรวจได้รับแจ้งเหตุจึงรีบไปตรวจสอบ จึงทำให้กลุ่มวัยรุ่นคู่กรณีแยกย้ายหลบหนี ส่วนคนเจ็บทั้ง 4 คน ได้รับการช่วยเหลือนำตัวส่ง รพ.ปากพนัง และเสียชีวิตดังกล่าว,เบื้องต้นตำรวจ ยังไม่ทราบทั้งสองฝ่ายมีความขัดแย้งเรื่องอะไร โดยจะเร่งรวบรวมพยานหลักฐานเพื่อหาสาเหตุ และดำเนินการตามกฏหมายกับผู้กระทำความผิดต่อไป 
โจ๋ 19 กับเพื่อน ไปเดินเล่นแถวท่าเทียบเรือข้ามฟากปากพนัง เจอแก๊งอริ เกิดยกพวกตีกัน ก่อนถูกทำร้ายดับ 1 เจ็บ 3 เบื้องต้น ตร.ยังไม่ทราบปมขัดแย้ง เร่งไขสาเหตุ ล่าตัวคนผิดดำเนินคดี     
ตีกัน,วัยรุ่นตีกัน,ตะลุมบอน,วัยรุ่นถูกแทงตาย,แก๊งโจ๋,ข่าวทั่วไป